Nýr fiskveiðisamningur til fjögurra ára undirritaður milli ESB og Máritaníu ESB skip fá leyfi til að veiða rækju , ýmsar tegundir botnfiska , túnfisk og uppsjávarfisk í fiskveiðilögsögu Máritaníu , samkvæmt nýjum fjögurra ára fiskveiðisamningi sem Evrópuþingið samþykkti nýlega . Í staðinn fyrir fiskveiðiheimildirnar við Máritaníu greiðir ESB rétt rúmar 59 milljónir evra árlega ( 8,3 milljarða ISK ) sem skiptist þannig að um 55 milljónir evra eru fyrir heildaraflamarkið og rúmar 4 milljónir evra til stuðnings við þróun sjávarútvegs í Máritaníu . Flest ESB skipin eru frá Spáni en einnig eru nokkur skip frá Ítalíu , Portúgal , Frakklandi , Þýskalandi og fleiri löndum . Spánverjar fá til dæmis að veiða árlega 4.150 tonn af skelfiski , 6.000 tonn af lýsing , og 3.000 tonn af öðrum botnfiski . Auk þess fá 17 spánsk skip leyfi til túnfiskveiða í nót og 14 skip til veiða á túnfiski með línu .